Federacia vojo 11

La federacia vojo 11 - germane Bundesstraße 11 - estas parto de reto de duarangaj interregionaj vojoj en Germanio, kiuj kompletigas la unuarangan reton de la germanaj aŭtovojoj. Ĝi origine post la dua mondmilito vojis 312 kilometrojn tra la federacia lando Bavario (ĝis 1945 la vojo ankoraŭ iom pli longis oriente, sed intertempe du vastaj partoj estas anstataŭigitaj per partoj de la germana aŭtovojo A92, tiel ke nun kiel "normala" federacia vojo restas nur duono de la kilometroj - en la informkesta mapo dekstre tiuj du aŭtovojaj partoj estas markitaj blue, dum la "normala" federacia vojo estas markita ruĝe. La plej okcidenta punkto estas la komunumo Bayerisch Eisenstein ĉe la limo al Ĉeĥio kaj la plej orienta la komunumo Krün ĉe la limo al Aŭstrio. Gravaj urboj survojaj estas Deggendorf, Landshut, Freising, Munkeno kaj Wolfratshausen. Norde eblas pluvoje al Pilzeno kaj sude al Insbruko.

Kategorio:Transporto en Bavario